b'\n_START_ARTICLE_\nAnssi Kippo\n_START_PARAGRAPH_\nAnssi Kippo (s. 4. syyskuuta 1976) on suomalainen tuottaja, miksaaja, s\xc3\xa4velt\xc3\xa4j\xc3\xa4, muusikko, \xc3\xa4\xc3\xa4nitt\xc3\xa4j\xc3\xa4 sek\xc3\xa4 Lappeenrannassa sijaitsevan Astia-studion perustaja. Kippo perusti studionsa vuonna 1994, 18-vuotiaana ja on siit\xc3\xa4 asti ty\xc3\xb6skennellyt sille. Kippo on tunnettu tuottaja Suomen metallipiireiss\xc3\xa4 ja h\xc3\xa4n on saanut useita kulta- sek\xc3\xa4 platina-albumeita tuottamistaan levyist\xc3\xa4. H\xc3\xa4n on saanut tunnustusta ulkomaillakin sijoituttuaan seitsem\xc3\xa4nneksi Japanin suurimman musiikkiharrastajien lehden \xc3\xa4\xc3\xa4nestyksess\xc3\xa4 parhaista tuottajista. Tuottamisen lis\xc3\xa4ksi Kippo my\xc3\xb6s soittaa instrumentteja ja laulaa taustoja tuottamiensa yhtyeiden levyill\xc3\xa4.'